stanford-oval/wikipedia huggingface dataset:
V. A. Haila
Teoksia

Suomenkielisten oppikoulujen kaunokirjallisuuden opetuksesta erityisesti silmälläpitäen kirjallisuuden valintaa ; väitöskirja. Tekijä, Mikkeli 1934
Kiikan pitäjän kirkollisista oloista Ruotsin vallan aikana. Tyrvään seudun museo- ja kotiseutuyhdistyksen julkaisuja 2. Vammala 1936
"Seitsemän veljestä" koulussa ja kotona : lukemis- ja opetusopas. Otava 1947, 2. muuttamaton painos 1955
Suomalaisen kirjallisuuden historia ; kirj. V. A. Haila, Kauko Heikkilä. Otava 1947, 13. painos 1971, 20. tark. painos 1979, 21. painos 1981
Sanan mahti 1 : Kansalliskirjallisuuden lukemisto ; toim.  V. A. Haila, Eino Kauppinen. Otava 1948, 2. uus. painos 1952, 12. painos 1972, 19. painos 1981
Sanan mahti 2 : Kansalliskirjallisuuden lukemisto ; toim.  V. A. Haila, Eino Kauppinen. Otava 1949, 2. uus. painos 1952,  12. painos 1979
Sanan mahti 3 : Kansalliskirjallisuuden lukemisto ; toim.  V. A. Haila, Eino Kauppinen. Otava 1950, 12. painos 1979
Sammon tarina : Kalevalan samporunot ;  toim. V. A. Haila ; kuv. Erkki Tanttu. Otava 1950, 2. painos 1954, 3. painos 1960, 4. painos 1965, 5. muuttamaton painos 1968, 6. painos 1972
Korvessa ja valtateillä : valikoima suomalaista proosaa ja lyriikkaa ; kirj. Kauko  Haahtela, V. A. Haila ; piirrokset Erkki Tanttu. Otava 1951, 4. muutt. painos 1956, 8. muutt. painos 1961, 10. muutt. painos 1964
Sanan mahti 4 : Kansalliskirjallisuuden lukemisto ; toim.  V. A. Haila, Eino Kauppinen. Otava 1952, 8. painos 1977
Suomen oppikirja oppikouluja varten ; kirj. V. A. Haila, Anna Isoniemi. Otava 1954, 8. painos 1964
Tyler Posey

| Tyler Posey |
| --- | --- |
 Tyler Posey San Diegon Comic-Conissa 2017.
Henkilötiedot
Koko nimi:  Tyler Garcia Posey
Syntynyt: 18. lokakuuta 1991 (ikä 32) Santa Monica, Kalifornia, Yhdysvallat
Ammatti:  näyttelijä
Näyttelijä
Aktiivisena:  2001–
Merkittävät roolit:  Scott McCall (Teen Wolf)
Aiheesta muualla
IMDb 
Elonet
Tyler Garcia Posey (s. 18. lokakuuta 1991 Santa Monica, Kalifornia, Yhdysvallat) on yhdysvaltalainen näyttelijä. Hän on näytellyt pääroolissa MTV-kanavan televisiosarjassa Teen Wolf.[lähde? ]
Posey syntyi Santa Monicassa John Poseylle ja Cyndi Garcialle, ja hänellä on kaksi veljeä ja yksi sisko. Hänen isänsä on myös näyttelijä. Posey kasvoi Santa Claritassa, Kaliforniassa. Hänen äitinsä Cyndi kuoli joulukuussa 2014 rintasyöpään. Teen Wolfin viides tuotantokausi omistettiin äidin muistolle.[lähde? ]
Posey on näytellyt 10-vuotiaasta lähtien ja aloitti uransa televisiosarjassa Doc. Hän esiintyi myös elokuvassa Unelmien Manhattan vuonna 2002.[lähde? ]
Docin kuvauksissa Posey tutustui sittemmin näyttelijänä ja laulajana tunnetuksi tulleeseen Miley Cyrusiin, jonka isä Billy Ray Cyrus näytteli sarjassa, ja lapset ”seurustelivat” parin vuoden ajan.
Filmografia

| Vuosi | Elokuva | Rooli |
| --- | --- | --- |
| 2002 | Sivulliset uhrit | Mauro |
| 2002 | Unelmien Manhattan | Ty Ventura |
| 2007 | Veritas, Prince of Truth | Mouse Gonzalez |
| 2010 | Legendary | Billy Barrow |
| 2012 | White Frog | Doug |
| 2013 | Scary Movie 5 | David |
| 2014 | Taco Shop | Smokes |
| 2016 | Yoga Hosers | Gordon Greenleaf |
| 2018 | Marvel Rising: Secret Warriors | Dante Pertuz / Inferno (äänirooli) |

| Vuosi | Sarja | Rooli | Huom>  |
| --- | --- | --- | --- |
| 2002 | Ilman johtolankaa | Robert | Jakso: "Silent Partner" |
| 2001–04 | Doc | Raul Garcia | vakituinen rooli; 86 jaksoa |
| 2005 | Sue Thomas: F.B.Eye | Danny Abbas | Jakso: "Boy Meets World" |
| 2005 | Into the West | Abe Wheeler | Jakso: "Dreams and Schemes" |
| 2006 | Smallville | Javier Ramirez | Jakso: "Subterranean" |
| 2006–07 | Perhesiteet | Gabriel Whedon | 4 jaksoa |
| 2009 | Lincoln Heights | Andrew Ortega | 7 jaksoa |
| 2011–17 | Teen Wolf | Scott McCall | päärooli; 100 jaksoa |
| 2012 | Punk’d | itsenään | 2 jaksoa |
| 2013 | Workaholics | Billy Belk | Jakso: "Fourth and Inches" |
| 2013 | The Exes | Eric | Jakso: "The Hand That Robs the Cradle" |
| 2016 | Avalorin Elena | Prinssi Alonso | äänirooli; jakso: "Prince Too Charming" |
| 2016 | Jane the virgin | Adam | kausi 4 |
Aiheesta muualla

Tyler Posey Internet Movie Databasessa. (englanniksi)
Kruununmetsä

Kruununmetsä oli Ruotsin kuningaskunnassa valtiolle eli silloisen kielenkäytön mukaan kruunulle kuuluva metsä. Ruotsissa kuningas Kustaa Vaasa määritti, että alueet, joilla ei ollut omistajaa, kuuluivat kruunulle, so. valtiolle. Tällä perusteella Ruotsin kuningaskunnassa kyettiin jakamaan eräalueita uudisasutusmaaksi. Osa 1500-luvun uudisasutusmaasta Korsholman linnaläänissä sijaitsi Kainuussa Novgorodin tasavallassa ennen Täyssinän rauhaa Moskovan suuriruhtinaskunnan kanssa 1595. Myös myöhemmin osa uudisasutusalueesta kuului Ruotsin kuningaskunnan rauhansopimuksella vahvistetun valtionrajan itäpuolelle.
Valtionmaiden osuus Keski-Suomen asuttamisessa on merkittävä, koska maiden kuuluminen kruunulle takasi sen, että hämäläisten eräoikeudet voitiin peruuttaa ja perustaa mahdollisuus savolaisten uudisasutukselle.
Myös Etelä- ja Länsi-Suomessa, jossa tiheämmän asutuksen vuoksi maat olivat laajemmin käytössä ja omistusoikeudet määritelty isojaon jälkeen jäi maita, joita ei määritelty millekään yksittäisille maatiloille, jolloin takametsien omistus jäi Kustaa Vaasan säätämän periaatteen vuoksi kruunulle eli valtiolle.
Vuodesta 1859 alkaen valtion metsiä on hallinnoinut Metsähallitus.
Tyttö ja villivarsa 2

| Tyttö ja villivarsa 2> Flicka 2 |
| --- | --- |

Ohjaaja:  Michael Damian
Käsikirjoittaja:  Jennifer Robinson
Tuottaja:  Connie Dolphin
Säveltäjä:  Mark Thomas
Kuvaaja:  Ron Stannett
Leikkaaja:  Mike Jackson
Pääosat:   Patrick Warburton  Tammin Sursok  Clint Black 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Disney+
Ensi-ilta:  2010
Kesto:  95 min
Alkuperäiskieli:  englanti
Edeltäjä:  Tyttö ja villivarsa
Seuraaja:  Tyttö ja villivarsa 3
Aiheesta muualla
IMDb 
Elonet
AllMovie
Infobox OKNimi-testi OK: 
Tyttö ja villivarsa 2 (Flicka 2) on vuonna 2010 valmistunut yhdysvaltalainen hevosaiheinen draamaelokuva. Elokuvasarjan kolmas osa on Tyttö ja villivarsa 3.
Juoni

Carrie McLaughlinin (Tammin Sursok) isoäiti ei voi enää kunnostaan johtuen hoitaa tyttärentytärtään, jonka äiti kuoli auto-onnettomuudessa. Carrie on elänyt koko elämänsä kaupungissa, mutta hänen isällään (Patrick Warburton) on karjatila Wyomingissa, ja Carrie joutuu isänsä huostaan. Hänen elämänsä muuttuu radikaalisti, eikä hänen tottumaansa elämää enää ole. Carrie saa tilalta vaikeitakin tehtäviä kaupunkilaistytölle, mutta ystävystyy mustangin, -nimeltä Flicka- kanssa. Carrie oppii ratsastamaan, ja saa itsensä moniin ongelmiin Flickan kanssa, ja menettääkin tämän hetkeksi, ja menettämisestä seuraa kauhua joka suunalla, asiat tuntuvat pahenneen korjaamattomiksi. Asiat kuitenkin järjestyvät uhrauksen avulla, ja paranevat vuosien saatossa hyviksi.
Tyrosiini

| Tyrosiini |
| --- | --- |

Koodit:  Tyr, Y
Molekyylimassa:  181,19
Sivuketjun tyyppi:  hydrofobinen
Karboksyyliryhmän happovakio:  2,20
Aminoryhmän happovakio:  9,21
Sivuketjun happovakio:  10,46
Isoelektrinen piste:  5,64
Yleisyys proteiineissa:  3,2 %
Kodonit:  UAU, UAC
3D-malli tyrosiinimolekyylistä
Tyrosiini (C9H11NO3) eli 4-hydroksifenyylialaniini on yksi luonnon 20 yleisimmästä aminohaposta. Se on valkoista, hajutonta ja heikosti veteen liukenevaa kiteistä ainetta. Sen sivuketjussa on fenyyliryhmä. Tyrosiinin kemiallinen nimi on 4-hydroksifenyylialaniini tai 2-amino-3(4-hydroksifenyyli)propaanihappo. Tyrosiinin isomeerisia muotoja ovat L-tyrosiini, jonka CAS-numero on 60-18-4 ja D-tyrosiini, jonka CAS-numero on 556-02-5.
Ihmiselle tyrosiini on ei-välttämätön aminohappo eli elimistö pystyy itse sitä tarvittaessa valmistamaan aminohappo fenyylialaniinista. Tyrosiini on siis fenyylialaniinin johdannainen.
Tyrosiinia käytetään fenyyliketonurian hoidossa.
Tyrosiinin vaikutukset elintoimintoihin

Tyrosiinilla on tärkeä rooli solusäätelyssä, koska proteiinikinaasit voivat fosforyloida sen ja siten säädellä proteiinien toimintaa ja aktiivisuutta. Biologisesti se on tärkeä myös, koska se on kilpirauhashormonien (tyroksiini eli tetrajodityroniini ja trijodityroniini), melaniinin (ihon väripigmentti) ja katekoliamiinien (dopamiini, noradrenaliini ja adrenaliini) prekursori eli esiaste.
Ruoan tyrosiini

Juusto, liha, maapähkinä ja tonnikala sisältävät erityisen paljon tyrosiinia.
Tyrosiiniin liittyviä sairauksia > Fenyyliketonuria

Tyrosiini on ei-välttämätön aminohappo, koska fenyylialaniinia voidaan hydroksyloida elimistössä tyrosiiniksi. Mikäli sairastaa fenyyliketonuriaa (PKU, Phenylketonuria), elimistöstä puuttuu tätä katalytoiva entsyymi fenyylialaniinihydroksylaasi. Tällöin elimistö ei pysty muuntamaan fenyylialaniinia tyrosiiniksi. Tällöin fenyylialaniinia helposti kertyy elimistöön ja tyrosiinista tulee välttämätön aminohappo, eli sitä on saatava ravinnosta. Fenyyliketonuria on Suomessa harvinainen sairaus, muualla se on yleisempi.
Tyrosiiniin liittyviä sairauksia > Tyrosinemia

On olemassa myös harvinainen aineenvaihduntasairaus tyrosinemia, jossa elimistö ei pysty hajottamaan tyrosiinia. Sairauden luonne riippuu siitä, mikä tyrosiinia hajottava entsyymi on viallinen. Tyrosinemiaa tunnetaan kolmea eri tyyppiä.
Tyrosiiniin liittyviä sairauksia > Albinismi

Normaalisti tyrosiinista valmistetaan melaniinia eli ihon tummaa pigmenttiä tyrosinaasi-entsyymin avulla. OCA1A-tyypin albinismissa tämä entsyymi puuttuu, jolloin elimistö ei pysty valmistamaan melaniinia aiheuttaen albinismille tyypilliset ulkoiset piirteet ja oireet. Albinismia sairastavia sanotaan albiinoiksi.
Tyrosiiniin liittyviä sairauksia > Alkaptonuria

Alkaptonuriassa tyrosiinin (ja fenyylialaniinin) hajoaminen pysähtyy homogentisiinihappoon (C8H8O4), koska maksan homogentisiinihappoa hapettavassa entsyymissä on puutos. Homogentisiinihappo erittyy virtsaan, joka hapen vaikutuksesta alkaa muuttua mustaksi. Oireiltaan tauti muistuttaa nivelreumaa. Mustaa pigmenttiä kerääntyy iholle ja muihin kudoksiin, kuten niveliin. Sairaus ei ole muuten vaarallinen. Alkaptonuria on harvinainen sairaus, Suomessa sitä sairastaa ehkä muutama potilas.
Terveysvaikutukset

On saatu jonkin verran näyttöä siitä, että tyrosiini parantaa kognitiivisia kykyjä ikääntyneillä sekä myös nuorilla tilanteissa, jossa toimitaan paineen alla.
Tyrosiinin väitetään myös kiihdyttävän aineenvaihduntaa, lisäävän suorituskykyä, vähentävän ruokahalua sekä piristävän ja nostavan mielialaa. Tieteellistä näyttöä näiden väitteiden perustaksi ei ole.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Tyrosine (englanniksi)
PubChem: D-Tyrosine (englanniksi)
PubChem: DL-Tyrosine (englanniksi)
PubChem: DL-o-Tyrosine (englanniksi)
Human Metabolome Database: L-Tyrosine (englanniksi)
Human Metabolome Database: o-Tyrosine (englanniksi)
Food Component Database (FooDB): L-Tyrosine (englanniksi)
Food Component Database (FooDB): o-Tyrosine (englanniksi)
DrugBank: L-Tyrosine (englanniksi)
DrugBAnk: D-Tyrosine (englanniksi)
Toxin and Toxin Target Database (T3DB): L-Tyrosine (englanniksi)
KEGG: L-Tyrosine (englanniksi)
KEGG: D-Tyrosine (englanniksi)
The Small Molecule Pathway Database (SMPDB): Tyrosine Metabolism, Homo sapiens (englanniksi)
Liber Herbarum II: Luettelo tyrosiinia sisältävistä kasveista
Dr. Duke's Phytochemical and Ethnobotanical Databases: Tyrosine (englanniksi)
Pherobase: Semiochemical - l-tyrosine (englanniksi)
LIBOR

LIBOR (London Interbank Offered Rate) on päivittäin määriteltävä viitekorko, jolla pankit lainaavat vakuudettomia varoja toisille pankeille Lontoon pankkienvälisillä rahamarkkinoilla.
LIBOR:n määrittelyä koordinoi British Bankers' Association (BBA), joka myös julkaisee koronmäärittelyn tulokset yhdessä Reutersin kanssa aamupäivisin kello 11.00 jälkeen Lontoon aikaa.
LIBOR-korko määritellään kymmenelle eri valuutalle:
Ison-Britannian punta (GBP)
Yhdysvaltain dollari (USD)
Japanin jeni (JPY)
Sveitsin frangi (CHF)
Kanadan dollari (CAD)
Australian dollari (AUD)
Euro (EUR)
Tanskan kruunu (DKK)
Ruotsin kruunu (SEK)
Uuden-Seelannin dollari (NZD)
Lisäksi LIBOR määritellään 15:lle eri lainasopimuksen kestoajalle, yhdestä päivästä yhteen vuoteen.
Kutakin valuuttaa varten BBA on koonnut vähintään kahdeksasta pankista koostuvan paneelin. Pankit valitaan paneeliin maineensa, toimintansa volyymin sekä kyseiseen valuuttaan liittyvän asiantuntemuksensa perusteella. BBA seuraa paneelin jäsenten toimia markkinoilla ja julkaisee niiden markkinoille antamat noteeraukset. LIBOR:n määrittelyssä jätetään näistä noteerauksista huomioimatta korkein neljännes ja alin neljännes; LIBOR saadaan kahden keskimmäisen neljänneksen noteerausten keskiarvosta.
Kuten muitakin vastaavia viitekorkoja, LIBOR-korkoa käytetään yleisesti määritellessä erilaisten rahamarkkinatuotteiden hintoja.  LIBOR-korko on merkittävä viitekorko Yhdysvaltain dollari-, Ison-Britannian punta-, Sveitsin frangi-, Japanin jeni-, Kanadan dollari- ja 
Tanskan kruunu -määräisissä rahamarkkinasopimuksissa.
Vuonna 2018 LIBOR-korkoon sidottuja rahoitusinstrumentteja on noin 370 biljoonan Yhdysvaltain dollarin arvosta. Esimerkiksi laivanvarustajat sitovat kauppalaivojen lainat LIBORiin.
LIBORista on ollut sellaista puhetta, että siitä luovuttaisiin vuoden 2021 loppuun mennessä.
Ulf Sand

| Ulf Sand> Norjan valtiovarainministeri |
| --- | --- |
 Nordlin ja Brundtlandin I hallitus 8. lokakuuta 1979 – 14. lokakuuta 1981  
Edeltäjä:  Per Kleppe
Seuraaja:  Rolf Presthus
Henkilötiedot
Koko nimi:  Ulf Oscar Sand
Syntynyt: 22. toukokuuta 1938 Bærum, Norja
Kuollut: 29. joulukuuta 2014 (76 vuotta) Bærum, Norja
Tiedot
Puolue:  Työväenpuolue
Koulutus:  Oslon yliopisto
Ulf Oscar Sand (22. toukokuuta 1938 Bærum – 29. joulukuuta 2014 Bærum) oli norjalainen työväenpuolueen poliitikko. Hän toimi Norjan valtiovarainministerinä 1979–1981.
Aiheesta muualla

Ulf Sand Norjan suurkäräjien verkkosivuilla (norjaksi)
VASP

VASP:n McDonnell Douglas MD-11 vuonna 1997.
Viação Aérea São Paulo S/A (suom. São Paulon lentoyhtiö) oli brasilialainen kotikenttäänsä São Paulossa pitänyt lentoyhtiö. Parhaimmillaan yhtiö oli markkinaosuudeltaan maan toiseksi suurin lentoyhtiö. Yhtiö lopetti lentotoimintansa vuonna 2005 menetettyään toimilupansa taloudellisten ongelmien seurauksena.
VATER-assosiaatio

Vastasyntyneen radialisatresia, joka on yksi VATER-assosiaation löydöksistä.
VATER-assosiaatio on synnynnäinen epämuodostumaoireyhtymä. Oireyhtymän syytä ei tiedetä. Suurimmalla osalla potilaista ei löydy laajoillakaan genomitutkimuksilla oireistoa selittävää geenilöydöstä.
VATER (tai VACTERL) on alkukirjainlyhenne, jonka kukin kirjain merkitsee elintä tai kudosta, jossa epämuodostuma todetaan. Oireyhtymään voi kuulua vertebraalisia eli nikamamuutoksia, synnynnäinen anusatresia eli peräaukon puuttuminen, trakean eli henkitorven poikkeavuus, esofagusatresia eli ruokatorven kehityshäiriö ja radius-luun tai munuaisen (renaalinen) poikkeavuus.
Tyttö ja villivarsa 3

| Tyttö ja villivarsa 3> Flicka: Country Pride |
| --- | --- |

Ohjaaja:  Michael Damian
Käsikirjoittaja:  Jennifer Robinson
Tuottaja:  Connie Dolphin
Säveltäjä:  Mark Thomas
Kuvaaja:  Ron Stannett
Pääosat:   Lisa Hartman  Clint Black  Kacey Rohl 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox Film  Twentieth Century Fox Film 
Levittäjä:  20th Century Studios Disney+
Ensi-ilta:  2012
Kesto:  111 min
Alkuperäiskieli:  englanti
Edeltäjä:  Tyttö ja villivarsa 2
Aiheesta muualla
IMDb 
Elonet
AllMovie
Infobox OKNimi-testi OK: 
Tyttö ja villivarsa 3, (Flicka 3) on yhdysvaltalainen, vuonna 2012 valmistunut elokuva.
Juoni

Kelly Jenkins (Kacey Rohl) on kaveripiiristä ulkopuolella oleva poikatyttö, entinen kenttäratsastaja, mutta isän kuoleman jälkeen lähinnä talliapulainen, hevosten harjoittaja ja tallirenki. Kelly ja hänen äitinsä Lindy (Lisa Hartman Black) asuvat heidän omistamallaan hevostilalla, joka on rahallisissa vaikeuksissa. Uusi tallipäällikkö, Toby (Clint Black) tuo mukanaan omia hevosiaan, koska hänen työnantajaperheen talli tuhoutui tallipalossa, ja hän tarvitsi paikkaa hevosilleen, ja itselleen läheltä kaupunkia.
Kelly ihastuu Flickaan heti ensisilmäyksellä. Hän alkaa Tobyn luvalla harjoituttamaan hevosta, ja hyppäämäänkin sillä. Kelly saa intoa kenttäratsastukseen takaisin, ja hetken kaikki tuntuu mahtavalta.
Tapahtumat johtavat huonosta huonompaan, ja Kelly ottaa niskoillensa syyt hevostilan tilanteen huonomiseen. Toiveet tallin pelastamisesta tuntuvat hävinneen. Hän ei kuitenkaan luovuta, ja saa uutta intoa.
Kelly pelastaa tilan myymiseltä Flickan ansiosta. Flicka kuitenkin lähtee Tobyn mukana takaisin kotitallilleen suuren kenttäratsastuskilpailun jälkeen, ja suru on Kellyllä suuri. Toby on hyväsydämisyyttään päättänyt antaa Flickan varsan, joka on juuri koulutusiässä, ja saattaa hyvinkin päästä kansainväliselle tasolle asti hyppäämään.
Kärälampi

| Kärälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°46′05″N, 26°10′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Suonteen alue (14.84)
Laskuoja:  Kärälamminoja Suonteeseen 
Järvinumero:  14.841.1.014
Mittaustietoja
Pinnankorkeus:  104 m  
Pituus:  200 m  
Leveys:  40 m  
Rantaviiva:  0,396 km  
Pinta-ala:  0,618 ha  
Saaria:  ei saaria 
 fiKärälampi 
Kärälampi tai Käräjärvi on Keski-Suomessa Joutsassa  Ruokorannan lähellä sijaitseva lampi.
Maantietoa

Lampi on 200 metriä pitkä, 40 metriä leveä, ja sen pinta-ala on 0,6 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Ala-Suonteen lähialueeseen (14.841) se kuuluu. Lammen vedenpinnan korkeus on 104 metriä mpy.
USS Theodore Roosevelt (CVN-71)

| USS Theodore Roosevelt (CVN-71) |
| --- | --- |
 USS Theodore Roosevelt

Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  31. lokakuuta 1981
Laskettu vesille:  27. lokakuuta 1984
Palveluskäyttöön:  25. lokakuuta 1986
Tekniset tiedot
Uppouma:  101 000-104 000 t
Pituus:  332,85 m
Leveys:  76,8 m
Syväys:  11,3 m
Koneteho:  260 000 shp (194 MW)
Nopeus:  yli 30 solmua
Miehistöä:  laivan miehistö 3 200 lennosto 2 480
Aseistus
Aseistus:  2 × Mk 29 SeaSparrow -ohjuksen laukaisualustaa 2 × Sea RAM -ohjuksen laukaisualustaa 3 × 20 mm Phalanx CIWS
USS Theodore Roosevelt (runkonumero CVN-71) on Yhdysvaltain laivaston Nimitz-luokan lentotukialus. Aluksen lempinimi on the Big Stick ja sen kutsunimi on Rough Rider, joka oli myös presidentti Theodore Rooseveltin vapaaehtoisen ratsuväkiyksikön nimi Espanjan ja Yhdysvaltojen sodassa. Alus oli ensimmäinen Yhdysvaltain laivaston lentotukialus, joka rakennettiin suurmoduleina. Menetelmä vähensi kulkuaukkojen tekoa ja uudelleen sulkemista sekä mahdollistaa pidemmälle viedyt esiasennukset moduleihin. Menetelmän teki mahdolliseksi 900 tonnin nosturin käyttöönotto kokoonpanohallissa. Se lyhensi 16 kuukautta rungon tekoaikaa.
Valmistus

Alus tilattiin 30. syyskuuta 1980 Newport News Shipbuilding and Drydock Companyltä Newport Newsistä Virginiasta, missä köli laskettiin 31. lokakuuta 1981 puolustusministeri Caspar Weinbergerin hitsatessa ensimmäisen sauman. Laivastoministeri John F. Lehman ilmoitti 3. marraskuuta 1981 aluksen nimeksi tulevan USS Theodore Roosevelt. Alus laskettiin vesille 27. lokakuuta 1984 kumminaan Barbara Lehman ja liitettiin laivastoon 25. lokakuuta 1986 ensimmäisenä päällikkönään Paul W. Parcells.
Palvelus

Alus lähti 3. marraskuuta 1986 Newport Newsistä lentotoiminnan sertifiointiin Virginian rannikolle. Kello 13 VRC-40:n C-1A teki aluksen kannella ensimmäisen laskun jarruvaijereihin. Seuraavana päivänä aluksen kannelta nousi ensimmäisenä lentokoneena A-7E Corsair II. Alus saapui 17. marraskuuta tulevaan kotisatamaansa Naval Station Norfolkiin Norfolkissa Virginiassa, mistä se teki koulutuspurjehduksen 7. – 19. joulukuuta Jacksonvillen alueelle asejärjestelmien käyttöönottamiseksi.
Alus lähti 4. tammikuuta 1987 Guantanamon lahdelle kuuden viikon koulutuspurjehdukselle. Aluksen SH-3H putosi 12. tammikuuta mekaanisen vian vuoksi mereen, mutta miehistö saatiin pelastettua. Alus ankkuroitui 28. tammikuuta New Providencen rannikolle viisipäiväiselle laivastovierailulle Nassauhun.
Alus oli 2. – 12. maaliskuuta Jacksonvillen alueella koulutustarkastuksessa, mistä palattuaan se teki ensimmäisen omaistenpäivän risteilyn 14. maaliskuuta. Alus siirrettiin 30. maaliskuuta Newport News Shipbuildingin telakalle koeajojen jälkeiseen huoltoon neljäksi kuukaudeksi.
Alus oli 27. – 29. heinäkuuta 1987 vastaanottotarkastuksissa, joiden jälkeen se suoritti vielä kestokokeita syyskuun lopulle. Aluksen päällikkö Parcells luovutti 3. lokakuuta aluksen päällikkyyden Dayton W. Rittille.
Kommodori Charles S. Abbot vastaanotti 9. kesäkuuta 1990 aluksen päällikkyyden Dayton W. Rittiltä. Alus oli ensimmäisen kerran taistelutoimissa operaatio Aavikkomyrskyssä. Se saapui 14. tammikuuta Punaisellemerelle läpäistyään Suezin kanavan. Aluksen lennosto CVW-8 teki ensimmäisen taistelulentonsa 19. tammikuuta 1991. Se menetti 24. tammikuuta ensimmäisen koneensa, kun hävittäjäpommittajalaivueen VFA-15 F/A-18 Hornet putosi konerikon seurauksena mereen. Lennosto kärsi ensimmäisen taistelutappionsa rynnäkkölaivue VA-36:n A-6 koneen tuhouduttua hyökkäyksessä Faylaka-saarelle. Alukselta tehtiin yli 4 200 lentotehtävää, mikä on enemmän kuin miltään toiselta sotatoimiin osallistuneelta lentotukialukselta.
Palvelus > Ufohavainnot 2014–2015

Kuusi Theodore Rooseveltilla vuosina 2014–2015 palvellutta sotilaslentäjää kertoi myöhemmin havainnoineensa tunnistamattomia lentäviä esineitä Yhdysvaltain kaakkoisella rannikolla lähes päivittäin. Lentävät esineet olivat liikkuneet ääntä nopeammin vastatuuleen ilman näkyvää moottoria tai siipiä, minkä lisäksi ne näyttivät pysyvän taivaalla jopa 12 tuntia kerrallaan. Luutnantti Danny Accoinin mukaan esineet tuntuivat myös olevan tietoisia lentäjien läsnäolosta, sillä ne liikkuivat usein näiden lentokoneiden ympärillä. Lentävät esineet esiintyivät ensin ainoastaan tutkajärjestelmissä, mutta sittemmin niitä havaittiin myös paljaalla silmällä. Loppuvuonna 2014 kahteen ilmassa olleeseen lentokoneeseen lähes törmäsi tunnistamaton esine. Toisen koneen lentäjä kuvaili laskeuduttuaan tunnistamatonta esinettä ”pallon ympäröimäksi kuutioksi”. Joistakin kohteista saatiin myös videomateriaalia.
Theodore Rooseveltin lentäjät uskoivat ainakin aluksi lentävien esineiden olevan asevoimien testivaiheessa olevia miehittämättömiä ilma-aluksia. Aluksen miehistö kuitenkin luopui uskomuksesta törmäysvaaratilanteen jälkeen, koska ei ollut uskottavaa, että asevoimat asettaisi omat sotilaansa vaaraan testejä varten. Havainnoille ei ole toistaiseksi löytynyt varmaa syytä, ja ne loppuivat, kun Theodore Roosevelt lähti komennukselle Persianlahdelle keväällä 2015.